
Okresný súd Prievidza 1T/37/2025 3825010449 25. 08. 2025 Mgr. Vojtech Chmelan ECLI:SK:OSPD:2025:3825010449.4
ROZSUDOK V MENE SLOVENSKEJ REPUBLIKY Okresný súd Prievidza samosudcom Mgr. Vojtechom Chmelanom na hlavnom pojednávaní konanom dňa 25. augusta 2025 takto rozhodol: O b ž a l o v a n á : A. B. C., nar. XX.XX.XXXX v D., okres E., trvale bytom E., F. G. H. XXX/X, sa podľa § 285 písm. f) Trestného poriadku spod obžaloby Okresného prokurátora v Prievidzi, sp. zn. 2Pv 416/24/3307-11, pre prečin zanedbania povinnej výživy podľa § 207 ods.2, ods.3 písm. b) Trestného zákona s poukazom na ustanovenie § 138 písm. b) Trestného zákona číslo 300/2005 Z.z. v znení Zákona číslo 40/2024 Z.z., na tom skutkovom základe, že hoci jej zo Zákona o rodine vyplýva povinnosť starať sa o výživu svojho syna I. J., nar. v roku XXXX a rozsudkom Okresného súdu Prievidza, sp. zn. 8P 19/2022 zo dňa 18. augusta 2022, právoplatným dňa 26. septembra 2022 jej bola určená vyživovacia povinnosť vo výške 70 eur v spojení s rozsudkom Okresného súdu Prievidza, sp. zn. 29P 14/2025 zo dňa 05. júna 2025, ktorý nadobudol právoplatnosť dňa 23. júla 2025 bolo zmenené výživné zo sumy 70 eur na sumu 175 eur mesačne, ktorú je povinná platiť k rukám otca dieťaťa K. J., ktorému bol maloletý syn zverený do osobnej starostlivosti a to najneskôr do 15-teho dňa kalendárneho mesiaca, plneniu tejto povinnosti sa v E. a všade tam, kde sa zdržiava úmyselne vyhýba v období od mesiaca október 2022 do 25. augusta 2025 tým, že v sledovanom období bola evidovaná na Úrade práce, sociálnych vecí a rodiny ako uchádzač o zamestnanie od 15. februára 2022 do 28. marca 2023, kedy však bola vyradená z dôvodu nespolupráce, do súčasnej doby nemala žiadne zamestnanie, opätovne sa nezaevidovala na Úrad práce, sociálnych vecí a rodiny ako uchádzač o zamestnanie, teda nemala vážny záujem o prácu, pričom Úrad práce, sociálnych vecí a rodiny mal v uvedenej dobe v ponuke voľné pracovné miesta, o ktoré sa mohla menovaná uchádzať, výživné uhradila len v sume 200 eur, čím za vyššie uvedené obdobie zostala dlhovať oprávnenému K. J. na nezaplatenom výživnom sumu 2.985 eur, ktoré zameškané výživné v plnom rozsahu uhradila na hlavnom pojednávaní dňa 25. augusta 2025, oslobodzuje. odôvodnenie: Podľa § 172 ods.2 Trestného poriadku tento rozsudok odôvodnenie neobsahuj e , pretože obžalovaná a prokurátor sa na hlavnom pojednávaní vzdali práva na podanie odvolania.
Poučenie: Proti tomuto rozsudku je možné podať odvolanie v lehote 15 dní odo dňa jeho vyhlásenia cestou tunajšieho súdu ku Krajskému súdu v Trenčíne.

